ཞི་བ་མཆོག་

ཞི་བ་མཆོག ཞེས་པ་ནི་ཐེག་པ་ཆེན་པོའི་ལམ་རིམ་གྱི་ནང་ལ་སྒོམ་ལམ་བར་རིམ་དུ་བྱང་ཆུབ་སེམས་དཔའ་རྣམས་ཀྱིས་ཐོབ་པར་བྱེད་པའི་ཏིང་ངེ་འཛིན་དམ་ཞི་བའི་གནས་སྐབས་ཀྱི་མཆོག་ཅིག་ལ་གོ་དགོས། འདི་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་ལམ་ལ་སྤྱོད་པའི་སྐབས་སུ་སྤྲོས་པ་ཐམས་ཅད་ཞི་ཞིང་དམིགས་པ་མེད་པའི་ཞི་བའི་མཆོག་གོ །འདི་ནི་བྱང་ཆུབ་སེམས་དཔའ་རྣམས་ཀྱིས་སྐྱེ་བ་མེད་པའི་ཆོས་ལ་བཟོད་པ་ཐོབ་པ་དང་མངོན་པར་རྟོགས་པའི་ལམ་གྱི་སྐབས་སུ་ཐོབ་པར་བྱེད་པའི་ཞི་བའི་གནས་སྐབས་དམ་པ་ཞིག་ཡིན།
 སྒྲ་བཤད། 
ཞི་བ་ཞེས་པ་ནི་སྤྲོས་པ་ཀུན་ཞི་བ་དང་དམིགས་པ་མེད་པའི་ཞི་བ་ལ་གོ་ལ། མཆོག་ཅེས་པ་ནི་ཆེས་མཆོག་ཏུ་གྱུར་པའམ་སྤྱི་བོ་ནས་འཕགས་པ་ལ་གོ་དགོས།
 ངེས་ཚིག 
ཞི་བ་མཆོག་ཞེས་པ་ནི་བྱང་ཆུབ་སེམས་དཔའ་རྣམས་ཀྱིས་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་པའི་སྐབས་སུ་ཐོབ་པར་བྱེད་པའི་མཚན་མ་ཐམས་ཅད་ཞི་བའི་ཏིང་ངེ་འཛིན་གྱི་གནས་སྐབས་དམ་པ་ཞིག་ལ་གོ "ཞི་བའི་མཆོག་ལ་རེག་པས་དོན་དམ་པར་ཤེས་རབ་ལ་རྣམ་པར་སྤྱོད་དོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། ཤོག ༢༢འདིས་བྱང་ཆུབ་སེམས་དཔའ་རྣམས་ཀྱིས་ཞི་བའི་མཆོག་ལ་རེག་པ་ནི་དོན་དམ་པའི་ཤེས་རབ་ལ་སྤྱོད་པའི་གཞི་ཡིན་པར་གསལ་པོར་བསྟན། "སྐྱེ་མེད་བློ་ལྡན་ཞེས་བྱ་བ་ལ་སོགས་པ་གསུངས་ཏེ། དེ་བཞིན་དུ་དམིགས་པ་དང་རྣམ་པ་ དག་སྐྱེ་བ་མེད་པར་རྟོགས་པ་ནི་བློ་སྟེ། དེས་བཟོད་པ་ཆུང་ངུ་དང་། འབྲིང་དང་། ཆེན་པོའི་དབྱེ་བ་རྟོགས་པ་དང་ལྡན་ནོ། །སེམས་རྩེ་གཅིག་ཏུ་བསྡུས་པའི་རང་བཞིན་ཡིན་པའི་ཕྱིར་ཏིང་ངེ་འཛིན་ཏོ། །བྱང་ཆུབ་ཐམས་ཅད་དང་རྗེས་སུ་མཐུན་ཞིང་གཟུང་བའི་དབྱེ་བ་སྤངས་པའི་ཕྱིར་ ཞི་བའོ། །ཉན་ཐོས་ལ་སོགས་པའི་བྱང་ཆུབ་སྐལ་བ་ཇི་ལྟ་བ་བཞིན་ཐོབ་པས་ན་རེག་པའོ། །ཐེག་པ་ཐམས་ཅད་ཀྱིས་ངེས་པར་འབྱུང་བའི་རྒྱུ་ཡིན་པའི་ཕྱིར་མཆོག་གོ །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག ༢༡ཞེས་གསུངས།
 ནང་དོན། 
ཞི་བ་མཆོག་གི་རང་བཞིན།
ཞི་བ་མཆོག་ནི་བྱང་ཆུབ་སེམས་དཔའ་རྣམས་ཀྱིས་སྐྱེ་བ་མེད་པའི་ཆོས་ལ་བཟོད་པ་ཐོབ་པའི་སྐབས་སུ་ཐོབ་པར་བྱེད་པའི་ཏིང་ངེ་འཛིན་ཞིག་ཡིན། "སྐྱེ་བ་མེད་པར་རྟོགས་པའི་བློ་དང་ལྡན་པའི་ཏིང་ངེ་འཛིན་ཞི་བ་མཆོག་ལ་རེག་པ་ཡིན་ནོ། །"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་དཔར། ཤོག ༧aཞེས་གསུངས།

ཐོབ་སྟངས།
ཞི་བ་མཆོག་ཐོབ་པའི་སྟངས་ལ་"སྐྱེ་མེད་རྟོགས་པའི་བློ་དང་ལྡན་པ་དེ་ནི་དཔའ་བར་འགྲོ་བ་ལ་སོགས་པའི་མིང་ཅན་གྱི་ཏིང་ངེ་འཛིན་རབ་ཏུ་ཞི་བ་མཆོག་ལ་རེག་པར་འགྱུར་རོ། །"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་ཕྱིན་ཅི་མ་ལོག་པར་འཇུག་པའི་ལེགས་བཤད། ལག་བྲིས། ཤོག ༩aཞེས་གསུངས།

ཞི་བ་མཆོག་གི་ཡོན་ཏན།
ཞི་བ་མཆོག་ཐོབ་པའི་བྱང་ཆུབ་སེམས་དཔའ་ལ་རློམ་སེམས་དང་དམིགས་པའི་མཚན་མ་ཐམས་ཅད་མེད་པར་འགྱུར། "བྱང་ཆུབ་སེམས་དཔའ་གང་ཞིག་དེ་ལྟར་འདིར་བདག་ཏིང་ངེ་འཛིན་དུ་འཛིན་པ་ཞི་བར་གནས་པ། དེ་ལ་ནི་སྔོན་གྱི་དེ་བཞིན་གཤེགས་པ་ཡང་དག་པར་རྫོགས་པའི་སངས་རྒྱས་ཀྱིས་བྱང་ཆུབ་ཏུ་ལུང་བསྟན་པ་ཡིན་ནོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། ཤོག ༢༣ཞེས་གསུངས།
 དབྱེ་བ། 
སྦྱོར་ལམ་བར་དུ་ཞི་བ་མཆོག་གི་ཚད་བཞི་ཡོད་པར་གསུངས། དེ་ནི་དྲོད། རྩེ་མོ། བཟོད་པ། ཆོས་མཆོག་བཅས་ཡིན། "གང་གི་ཚེ་ཇི་སྐད་བསྟན་པའི་དམིགས་པ་དང་། རྣམ་པ་བསྒོམས་པ་ན་ཐ་དད་པའི་དོན་ལ་མངོན་པར་ཞེན་པ་མེད་པར་ཅུང་ཟད་གསལ་བའི་ཡེ་ཤེས་ཀྱི་སྣང་བ་ཐམས་ཅད་སེམས་ཙམ་ཉིད་དུ་ཡང་མཐོང་བ་དེའི་ཚེ་དྲོ་བའི་གནས་སྐབས་ཡིན་ཏེ།"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག ༢༣ཞེས་གསུངས།
 ཞི་བ་མཆོག་དང་ཤེས་རབ་ཀྱི་ཕ་རོལ་ཏུ་ཕྱིན་པའི་འབྲེལ་བ། 
ཞི་བ་མཆོག་ནི་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་པའི་གལ་ཆེའི་འབྲས་བུ་ཞིག་ཡིན། "གང༷་ཞིག༷་ གཟུགས༷་ལ་གཟུགས་སུ་འཛིན་པ་མིན༷་པ་དང་། དེ་བཞིན་དུ་ཚོར༷་བར་འཛིན་པ་མིན༷་ལ་འདུ༷་ཤེས༷་དང་སེམ༷ས་པ༷་ཉིད་དུའང་འཛིན་པ་མིན༷་ཞིང་། རྣམ༷་པར༷་ཤེས༷་པ་ལ༷་ཡང་ངོ་བོ་ཉིད་ཀྱིས་གྲུབ་པར་འཛིན་པའི་ ཚུལ་གྱིས་མི༷་སྤྱོ༷ད་ལ། མདོར་ན་ཕུང་སོགས་ཆོས་གང་ལའང་ཡོད་མེད་ལ་སོགས་པ་དམིགས་གཏད་ཀྱི་མཚན་མ་ལ་མི་སྤྱོད་པས་གང་ལའང་གན༷ས་པ༷་མེ༷ད་པར༷་སྤྱོ༷ད་པ་དེ༷་ནི༷་གང་དུ་སྤྱོད་ཀྱང་བདག་སྤྱོ༷ད་དོ་ ཞེས༷་བྱ༷་བར༷་མི༷་དམི༷གས་ཏེ་རློམས་པ་ཐམས་ཅད་དང་བྲལ་བའི་མཚན་མེད་ཀྱི་ཤེས༷་རབ༷་བརྟན༷་པར་གྱུར་པའི་ཕྱིར་རོ། །དེ་ལྟ་བུར་སྐྱེ༷་མེ༷ད་རྟོགས་པའི་བློ༷་དང་ལྡ༷ན་པ་དེ་ནི་དཔའ་བར་འགྲོ་བ་ལ་སོགས་པའི་མིང་ཅན་ གྱི་ཏིང༷་ངེ་འཛིན༷་རབ་ཏུ་ཞི༷་བ༷་མཆོག༷་ལ༷་རེག༷་པར་འགྱུར་རོ། །"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་ཕྱིན་ཅི་མ་ལོག་པར་འཇུག་པའི་ལེགས་བཤད། ལག་བྲིས། ཤོག ༩aཞེས་གསུངས་།
ལུང་ཁུངས།